
Kreenholmi staadionil asuva jalgpalliväljaku ja
abiruumide tasuta kasutusse andmine

1. Asjaolud ja menetluse käik

MTÜ Spordiklubi FC Narva (registrikood 80170673) kasutas tasuta eelmistel aastatel Kreenholmi staadionil asuvat jalgpalliväljakut ja abiruume (duši- ja riietusruumid) FC Narva treeningute ja ürituste korraldamiseks Narva Paemurru Spordikooli juhtkonnaga kooskõlastatud ajakava alusel. MTÜ kasutas jalgpalliväljakut tingimusel, et jalgpalliväljaku murukate on kasutamise ajaks heas seisukorras. Murukatte seisukorra halvenemisel oli spordikoolil õigus lõpetada jalgpalliväljaku kasutamist.
23.01.2013. a esitas MTÜ Spordiklubi FC Narva juhtkond taotluse pikendada Kreenholmi staadionil asuva jalgpalliväljaku ja abiruumide (duši- ja riietusruumid) kasutamist 2013. aastaks. Narva Paemurru Spordikooli juhtkonnalt on vastav nõusolek saadud.

2. Õiguslikud alused
Vastavalt kohaliku omavalitsuse korralduse seaduse § 30 lõike 1 punktile 2 valla- või linnavalitsus lahendab ja korraldab kohaliku elu küsimusi, mis volikogu määruste või otsustega või valla või linna põhimäärusega on pandud täitmiseks valitsusele.

Narva Linnavolikogu 17.03.2005.a määruse nr 14/52 „Linnavara kasutusse andmise kord” punktide 7.2 ja 7.2.3 kohaselt võib linnavalitsuse korraldusega linnavara kasutusse anda tasuta tähtajaga kuni 5 aastat või tähtajatult mittetulundusühingutele.

3. Otsus

Anda MTÜ-le Spordiklubi FC Narva (registrikood 80170673) Kreenholmi staadionil asuvat jalgpalliväljakut ja abiruume (duši- ja riietusruumid) tasuta kasutusse 2013. aastaks Narva Paemurru Spordikooli juhtkonnaga kooskõlastatud ajakava alusel tingimusel, et jalgpalliväljaku murukate on kasutamise ajaks heas seisukorras.
4. Rakendussätted 

4.1 Korraldust võib vaidlustada Tartu Halduskohtu Jõhvi kohtumajas 30 päeva jooksul                     korralduse teatavakstegemise päevast arvates.

4.2 Käesolev korraldus jõustub seadusega sätestatud korras.

